GiliGold/VAD_KnessetCorpus huggingface dataset:
מיקי לוי:
לא, אין להם מקום, זה בסדר
נאור שירי:
אני לא אתייחס לקמפיין הפוליטי כי זה כן קמפיין פוליטי, אבל אני שם את זה בצד
נאור שירי:
 האם משטרת ישראל נערכת לשילוש של כלי נשק במרחב הציבורי במדינת ישראל? לימים בהם מישהו יחתוך אותנו בכביש היום במקום צעקות או סכין ישלפו נשקים
נאור שירי:
 אני שואל שאלה
נאור שירי:
 את לא ממשטרת ישראל? אז אל תעני לי, תודה
נאור שירי:
 האם משטרת ישראל מכינה תכנית להתמודדות עם חצי מיליון כלי נשק ונושאי נשק במרחב הציבורי?
אריאל קלנר:
כל עם ישראל עבריינים
אריאל קלנר:
 אנשים שעשו צבא, אנשים - - -
מיקי לוי:
די
מיקי לוי:
 חבר הכנסת קלנר, קריאה ראשונה
נאור שירי:
אני אסביר לך
נאור שירי:
 190,000 קיימים ועוד 300,000 שביקשו
מיקי לוי:
גם לא כולם עשו צבא, מה לעשות? האמירה שלך לא נכונה
מיקי לוי:
 יש לכם תשובה בשבילו או לא, משטרת ישראל? אין לכם תשובה לזה
מיקי לוי:
 בבקשה, חבר הכנסת שירי, אין להם תשובה לזה
נאור שירי:
מה זה אין תשובה? זה כן או לא
מיקי לוי:
נכון, זה כאילו לא
מיקי לוי:
 תודה רבה שבאת, שאלות כבדות משקל, גם שמתי עליכם בפעם הקודמת, גם עשיתם איזה שהוא הליך חשיבה ונתתם הוראות מתאימות
מיקי לוי:
 אז הנה לך, תסקרי את הכול, בבקשה
בן נון:
צוהריים טובים
בן נון:
 קיימנו עד עכשיו שני דיונים בראשות שרון אפק, מנהל מערך ייעוץ וחקיקה, המשנה ליועצת המשפטית לממשלה, ובראשות ד"ר גיל לימון, המשנה ליועצת המשפטית לממשלה, משפט ציבורי מנהלי
בן נון:
 במסגרת הדיונים קיבלנו גם התייחסויות וגם מסמכים רבים לגבי הגורמים המוסמכים באגף
בן נון:
 אנחנו מסתכלים גם עם הפנים קדימה כדי לתת מענה למאות אלפי הבקשות שהוגשו, כמו ששמענו
בן נון:
      בפועל יש כרגע רק עובדי מדינה שמתגברים את האגף, פקידי רישוי
בן נון:
 לגבי ההשלכות של מה שהיה, שאלות שנשאלו גם בדיון הקודם וגם עכשיו, אנחנו קיבלנו את המסמכים, כאמור, ואנחנו נגבש את עמדתנו
בן נון:
 כרגע זה מוקדם להתייחס לגופם של הדברים, אבל קבוע דיון נוסף ממש בימים הקרובים
בן נון:
      לעניין בנות השירות, לעמדתנו לא ניתן להעניק סמכות שלטונית לשמש כפקידי רישוי למתנדבי שירות אזרחי
בן נון:
 בצעדים שנקטו במשרד לביטחון לאומי של הסמכה מסויגת וכו' לא די לעניין הזה, יש היבטים שנוגעים גם לפיקוח ובקרה והפעלת - - -
הר מלך:
שהציבור יבין מה את אומרת
יצחק קורן:
מה זה סמכות שלטונית?
מיקי לוי:
אתם לא יכולים להפריע לה
יצחק קורן:
שאלת הבהרה
הר מלך:
 כשאתם מונעים מהם - - -
מיקי לוי:
 בבקשה, תנו לה לסיים
מיקי לוי:
 חבר הכנסת קרויזר, לא נעים לי, אבל אתה בקריאה שנייה
מיקי לוי:
 אני אתן בסוף לחברי הכנסת לשאול שאלה קצרה, כל אחד מכם, את משרד המשפטים, אני מבין שזה מעניין אתכם
בן נון:
אז מה כן אני אגיד
בן נון:
 דרך המלך היא לגייס עובדי מדינה לצורך העניין הזה, זה עלה גם בדיון שהיה אתמול
יצחק קורן:
כמה זמן זה ייקח?
הר מלך:
אמרתם שזה לא מספיק טוב כש - - -
יצחק קורן:
עוד 100 שנה אנשים יקבלו נשק
מיקי לוי:
אם מישהו יפריע לה עכשיו אני אוציא אותו, גם מהאורחים וגם מחברי הכנסת
מיקי לוי:
 אני כאן כדי להגן על זכותך לדבר, אני מתנצל
בן נון:
אני אומר שוב, אנחנו חושבים שדרך המלך לצורך העניין הזה לתגבר את האגף היא בגיוס של משרות
בן נון:
 כמו שנאמר פה יש בקשה תלויה ועומדת מול הנציבות והיא בבירור, לפי מה שאמר היועץ המשפטי של המשרד לביטחון לאומי
הר מלך:
בקיצור לא הבאתם פתרון
בן נון:
בדיון אתמול בהקשר של בנות השירות וגם קודם לכן מבחינת סיכום הדברים על ידי ד"ר גיל לימון, דובר על כך שניתן להסתייע בבני שירות כחלק מהמעטפת הטכנית לוגיסטית לעבודה של פקיד הרישוי באופן שהוא לא מערב הפעלת שיקול דעת שלטוני על ידם וזה עדיין יכול להיות סיוע מאוד משמעותי
בן נון:
 מה שסיכמנו, כמו שאמר היועץ המשפטי למשרד, זה שנבחן בשנית את הדברים איך אפשר להכשיר אותם כדי לשמש כפקידי רישוי
בן נון:
 סליחה, לא איך ניתן להכשיר אותם כדין לשמש כפקידי רישוי, אלא איך ניתן להסתייע בהם באופן טכני בצורה שתהיה מספיק יעילה שתעלה בקנה אחד עם הצרכים של האגף
מיקי לוי:
השאלה שנשאלתם גם בפעם הקודמת, מה דינם של אותם רישיונות שניתנו לא על ידי בנות השירות אלא על ידי מעורבות של משרות אמון, אנשים פוליטיים
מיקי לוי:
 הוועדה ביקשה מכם תשובה, לדון בזה אצלכם בבית, כי עלה חשש שחלק מהרישיונות, חשש לכאורה, בסדר? שיהיה נחמד, שחלק מהרישיונות היו שלא כדין
מיקי לוי:
 האם דנתם בזה? האם אתם יודעים מספרים? אם לא, אז אנחנו נחכה לדיון שתעשו ותכניסי את השאלה הזאת
יצחק קורן:
אדוני היושב ראש, אבל יש כאן - - -
יצחק קורן:
כן, כי א', אני לא מקבל ממנה תשובה מה כן
יצחק קורן:
אני לא מקבל תשובה מה כן
יצחק קורן:
 בנות שירות לבטל
מיקי לוי:
חבר הכנסת קרויזר, בבקשה החוצה, די
יצחק קורן:
 מה זה סמכות שלטונית לבת שירות שאומרת יש טופס רפואי, יש תעודת לוחם, כן או לא?
מיקי לוי:
אדוני, לא, לא הכול תעודת לוחם, על זה לא הוויכוח
מיקי לוי:
 לא על זה הוויכוח
יצחק קורן:
זו פשוט הזיה
יצחק קורן:
 משרד המשפטים תקוע ב-6 באוקטובר
יצחק קורן:
 במקום לאשר לאנשים שמותר להם - - -
מיקי לוי:
הבנו אותך, תודה רבה, תצא בבקשה החוצה
יצחק קורן:
על מה אנחנו מדברים? אתם הבאתם לפה נתונים, על אחוז - - -
הר מלך:
הם מייצרים את החסמים לאזרחי מדינת ישראל שזה החיים שלהם
הר מלך:
 אתם מייצרים את החסמים בסמכות - - -
צבי ידידיה סוכות:
אין פתרונות, זו הבעיה
מיקי לוי:
חברת הכנסת סון הר מלך, את בקריאה שנייה, להזכיר לך
נאור שירי:
החסם העיקרי לביטחון האישי של מדינת ישראל זה אתם
צבי ידידיה סוכות:
אבל אין את הפתרון
צבי ידידיה סוכות:
 אין פתרונות
מיקי לוי:
חבר הכנסת צבי סוכות, לא זכור לי שאתה מונית ליושב ראש הוועדה לביקורת המדינה
צבי ידידיה סוכות:
אני זוכר שביקשתי ממך זכות דיבור, אתה לא מוכן לתת
צבי ידידיה סוכות:
 לכן אני צריך להתפרץ
נאור שירי:
נתנו לך  זכות דיבור
צבי ידידיה סוכות:
לא קיבלתי זכות דיבור
מיקי לוי:
אתה מדבר כל הזמן וקיבלת כבר פעמיים
צבי ידידיה סוכות:
אז תיתן לי זכות דיבור ואני לא אצטרך לדבר כל הזמן
בן נון:
אנחנו לא מייצרים חסמים, אנחנו מבקשים לייצר את הפתרונות
צבי ידידיה סוכות:
אז בואו נשמע את הפתרונות
הר מלך:
זה לא פתרון, הפתרון שהבאתם הוא לא פתרון
בן נון:
זה בבחינה מקצועית יחד - - -
צבי ידידיה סוכות:
בואו נשמע את הפתרונות
נאור שירי:
היא הסבירה לך את הפתרון
הר מלך:
הוא לא פתרון, הוא פתרון שאתם יודעים שהוא לא ריאלי
מיקי לוי:
לא, אתם לא תתקפו אותה, אני כאן כדי להגן עליה
מיקי לוי:
 אל תגידי לה פתרונות לא ריאליים, לדעתך, פתרונות ריאליים לדעתם של הייעוץ המשפטי לממשלה
צבי ידידיה סוכות:
מה הפתרונות? מיקי, אנחנו רוצים לשמוע את הפתרונות
מיקי לוי:
לא שמעת מה היא אמרה, גיוס כוח אדם נוסף שלא במסגרת השירות הלאומי
צבי ידידיה סוכות:
איפה? הנציבות אומרת שזה ייקח חודשים
מיקי לוי:
לא ייקח שום חודשים
צבי ידידיה סוכות:
זה מה שהנציבות אומרת
צבי ידידיה סוכות:
 נציבות שירות המדינה אומרת - - -
מיקי לוי:
שום חודשים
צבי ידידיה סוכות:
אבל, מיקי, זה מה שהנציבות אומרת
מיקי לוי:
לך למשטרת ישראל ולצה"ל ותראה כמה עובדים יש לה ומתנדבים אפילו
צבי ידידיה סוכות:
אז אני אומר לך שהנציבות אומרת למשרד שזה ייקח חודשים
אריאל קלנר:
הם אמרו שיש ירידה של 50%
אריאל קלנר:
 עכשיו דיווחו לנו על ירידה
מיקי לוי:
הבנו אתכם
מיקי לוי:
 את יודעת מה להגיד?
אריאל קלנר:
צריכים להכשיר עוד, אז ייקח עוד חצי שנה להכשיר
מיקי לוי:
אתם יודעים להגיד מה עלה בגורלם או חשבתם על אלה שניתנו על ידי מינויים פוליטיים, משרות אמון? אני מרכך את זה קצת
בן נון:
היו כמה קבוצות של אוכלוסיות שתגברו את האגף
בן נון:
 הנושא הזה, שוב, כמו שאמרנו וכמו שאמר גם היועץ המשפטי למשרד לביטחון לאומי, כרגע בבחינה על ידינו ויש ישיבה בקרוב מאוד
מיקי לוי:
אנחנו נחכה בסבלנות
צבי ידידיה סוכות:
מיקי, מה הפתרונות? אפשר להבין מה הפתרונות שהם מציעים?
מיקי לוי:
פתרונות זה לא אצלי, זה במשרד, עם המשנה
צבי ידידיה סוכות:
אז זהו, אנחנו מציפים רק בעיות
מיקי לוי:
הבנו, תודה רבה
מיקי לוי:
 יש למישהו מחברי הכנסת שאלות למשרד המשפטים, בבקשה? חבר הכנסת סוכות, תראה מה זה
צבי ידידיה סוכות:
אני אנסה באמת קצר וקולע
צבי ידידיה סוכות:
 לפי מה שאנחנו מבינים עד עכשיו, אנחנו מעלים כאן בעיה, יש 270,000 בקשות לרישיון נשק, יש מאות אלפי אנשים שזכאים לנשק, לכולנו ברור הצורך, אנחנו גם במלחמה, הדברים האלה נאמרו
צבי ידידיה סוכות:
 טרפדו את בנות השירות הלאומי, ניסו להביא גמלאים של המשטרה, טרפדו את זה, ניסו להביא עובדי מדינה ממשרדים אחרים, זה לא הצליח כי הם לא רוצים לבוא
צבי ידידיה סוכות:
 מנסים לגייס עובדים חדשים, מגיעה הנציבות ואומרת שייקח חודשיים עד שהם יקלטו אותם לעבודה
צבי ידידיה סוכות:
 עכשיו אנחנו בזמן מלחמה ואני רוצה לשמוע ממך מה הפתרונות שאתם מציעים בתוך המצב הזה שאנחנו נמצאים בו כי אנחנו במלחמה והם צריכים לאשר את הנשקים
צבי ידידיה סוכות:
 אתם מטרפדים את הכול, בסוף מה כן אפשר?
הר מלך:
אני רוצה לשאול האם בחשבות ובלשכה המשפטית יש בנות שירות
מיקי לוי:
יש בכל מקום בנות שירות, גם בכנסת, גם במשטרה, גם אצלי בלשכה כשהייתי היה
הר מלך:
אז איך זה מסתדר?
מיקי לוי:
אין בעיה, זה במסגרת חוק בנות השירות הלאומי
הר מלך:
זה פוזיציה
מיקי לוי:
איזה פוזיציה?
הר מלך:
הם לא מסתירים את - - -
מיקי לוי:
חברת הכנסת סון הר מלך, הבנתי
מיקי לוי:
 בבקשה, יש מישהו מכם?
מטי צרפתי הרכבי:
אתם התבקשתם לבדוק פנסיונרים?
צבי ידידיה סוכות:
בדקו, בדקו
צבי ידידיה סוכות:
 אני עונה לך, בדקו ולא אישרו
מיקי לוי:
היא לא הכתובת
מיקי לוי:
 יש משנה, זה במסגרת התפקיד שלו
הר מלך:
הם בדקו והם לא אישרו
מיקי לוי:
האם יש לכם שאלות לנציגת משרד המשפטים, הייעוץ המשפטי לממשלה?
יואב סגלוביץ':
אי אפשר להתעלם ממציאות שאנחנו רואים כתבה של ג'וש בריינר השבוע שכותב על מה שנעשה במשרד
יואב סגלוביץ':
 אני פונה אליכם, אני לא פונה לאנשי המשרד, מה שצריך לעשות זה לקרוא
נאור שירי:
רק אמרת ג'וש בריינר הדלקת את כולם
יואב סגלוביץ':
לקרוא ולבדוק
יואב סגלוביץ':
 כי בסוף זה שלא הגיע לפה ראש אגף כלי ירייה הקודם שהתפטר - - -
מיקי לוי:
אגב ביקשתי שהוא יבוא, הוא עדיין במשרד, אבל –
יואב סגלוביץ':
אנחנו עדיין שומעים טיעונים כאילו מקצועיים, פסבדו מקצועיים
יואב סגלוביץ':
 אני אומר שצריך להיכנס על זה לעומק, זה לא דיון לפה, זה דיון מקצועי שצריך להתנהל במשרדי הממשלה מול הייעוץ המשפטי לממשלה, מול הייעוץ המשפטי של המשרד
יואב סגלוביץ':
      אני חושב שהסיפור הזה שנמצא פה בעל מקצוע והוא אומר חוות דעת מקצועית שלו ולא שמענו חוות דעת מקצועית סותרת והוא אומר שהדבר הזה של ריאיון, ואני חוזר על הסיפור של הריאיון, וכשהוא כותב והוא אומר, או לפחות מופיע בכתבה, שנדרס פה השירות הציבורי בתוך המשרד לביטחון לאומי שאתם נמצאים בתוכו ואין פוצה פה ומצפצף, רואים אותו כאן גם בשפת הגוף שלו ורואים כיצד הוא יושב פה והדברים האלה נאמרים והם נכתבים והם נמצאים תחת השמש ואי אפשר להגיד לא ראינו ולא שמענו
יואב סגלוביץ':
      לכן אני פונה עוד פעם לייעוץ המשפטי לממשלה, לנציגיו, וגם לאנשי המשרד לביטחון לאומי, תעשו את מה שחובתכם לעשות, להיות עובדי ציבור כמו כולם
יואב סגלוביץ':
 כי היה פה עובד ציבור, היה פה, הוא הופיע כאן והוא לא מופיע פה היום אחרי דברים קשים שהוא אמר ומה שלא נאמר פה כתוב בעיתון, זה צריך להיאמר בכנסת ישראל ובממשלה
אריאל סיזל:
אני יכול להגיד רק משהו אחד
אריאל סיזל:
 אני לא מתייחס כרגע לנוכחותו של מנהל האגף או היעדרותו פה מהדיון, זה עניין אחר, מנהל האגף חתם על הוראת שעה במהלך תקופת המלחמה על פטור מחובת הריאיון
אריאל סיזל:
 הוא חתום על זה, אז כדאי לשים את הדברים בחוץ
יואב סגלוביץ':
זה בדיוק העניין
יואב סגלוביץ':
 אני יודע שהוא חתום על זה, אנחנו כולנו הינו פה, וזה בדיוק - - -
מיקי לוי:
חבר הכנסת סגלוביץ', תשמע מה יש לי להגיד
מיקי לוי:
 אני פונה למשנה למנכ"ל וגם ליועץ המשפטי, אני אוציא זימון נוסף, מכיוון שהוא עדיין עובד מדינה ועובד משרד, לא ייתכן שהוא לא יגיע
מיקי לוי:
 אני באמת לא רוצה לעשות שימוש בסמכותי להוציא צו הבאה, זה לא מכובד, אני מבקש לדיון הבא, אחרי שאני אמתין שבמשרד המשפטים יסיימו והם יודיעו לי שהם יסיימו, אני מבקש פעם נוספת להזמין אותו, אני מבקש את המעורבות שלך
מיקי לוי:
 כל זמן שהוא עובד מדינה הוא מחויב לבוא לוועדה לביקורת המדינה
מיקי לוי:
      הוועדה לביקורת המדינה, הבניין הזה, תפקידו לפקח על פעולות הממשלה
מיקי לוי:
 לא תמיד בהצלחה רבה, מה לעשות? אנחנו משתדלים
מיקי לוי:
 זה לא חשוב אופוזיציה קואליציה, זה דיון מקצועי, לכן הוא יהיה חייב לבוא
מיקי לוי:
 אני מבקש את המעורבות שלך
אליעזר רונן:
סליחה, הוא אמור להתחלף בימים הקרובים
מיקי לוי:
אבל הוא עדיין למיטב הבנתי מצוי במשרד, הוא עובד ממשלה ולכן כאן נוכחותו רצויה ואפילו מחויבת ולכן אני מבקש – אם הוא היה עוזב את תפקידו ופורש אז הוא לא עובד מדינה
מיקי לוי:
 כרגע הוא עובד מדינה והוא עובד של הרשות המבצעת
אליעזר רונן:
אבל הוא אמור לסיים את תפקידו
מיקי לוי:
אם תגיד לי שהוא סיים את תפקידו לפני שאני אקיים – לא את תפקידו, עזב את השירות, את העבודה שלו, הנה ההגדרה היותר מדויקת לצד האזרחי, במשרד לביטחון פנים והלך לחייו הפרטיים אין לי סמכות
מיקי לוי:
 כל זמן שהוא פקיד במשרד הרישוי, במשרד הפנים, במשרד הבריאות, אני לא יודע איפה עוד, הוא חייב לבוא
מיקי לוי:
 מה לעשות? אלה ההגדרות
מיקי לוי:
 ברגע שהוא אזרח אין לי יכולת להביא אותו
מיקי לוי:
 אני מבקש בכל לשון של בקשה, אנחנו נוציא לו הזמנה, אם הוא עזב את עבודתו ופרש לחייו והלך לגדל פרחים אין לי בעיה איתו, אני לא יכול להביא אותו
מטי צרפתי הרכבי:
אני לא דיברתי חוץ משאלה אחת וכולם בפתח השאלות נותנים איזה שהוא נאום וכן חשוב לי לומר כמה דברים, בקצרה
מטי צרפתי הרכבי:
 כמי שהייתה כאן בכל הדיונים בנושא הזה, בעצם מדובר על שינוי קריטריונים ותבחינים כתוצאה מהנסיבות, כולם אמרו את הפתיח, שבעצם יצר איזה שהוא עומס בטיפול בבעיות
אריאל סיזל:
לא, שינוי התבחינים זה בתקנות, תקנות שהותקנו כאן בכנסת
מטי צרפתי הרכבי:
לא, הקריטריונים, הכול בסדר
מטי צרפתי הרכבי:
 מה שיצר עומס בקשות ביחס למצבת כוח האדם שלמדנו עד כמה היא מקצועית, מנוסה, כשהפרקטיקה שהייתה נהוגה עד לאחרונה הייתה ריאיון פרונטלי
מטי צרפתי הרכבי:
 זאת הייתה הפרקטיקה שהייתה מקובלת על כולם, כי אם היא לא הייתה מקובלת על כולם למה המשיכו אותה
מטי צרפתי הרכבי:
 ואנשים שהיו פקידי רישוי היו אנשים מאוד מאוד מנוסים עם ותק והכשרה מאוד מאוד ארוכה, זה מה שסיפר לנו מנהל האגף
מטי צרפתי הרכבי:
 אתה יכול לזלזל ולעשות פרצופים שלא מכבדים אותי, אבל זה בסדר
מטי צרפתי הרכבי:
 זה מה שלמדנו ממנהל אגף רישוי
מטי צרפתי הרכבי:
      בעצם הדאגה שעלתה כאן, וגם הוא העיד עליה, שהמהירות בטיפול בריבוי הבקשות לקה אולי בשיקול דעת חסר בכך שאכלסו את התפקידים או ניתנו סמכויות של פקידי רישוי גם לאנשים שבעולם הקודם היו פחות מנוסים או לא היו מקבלים את הסמכות הזאת, וזה קיבל גם אישוש מהנציבות וגם מנהל האגף בסופו של דבר הודה שאולי שיקול הדעת שלו לאכלס משרות אמון ובנות שירות לתפקיד כזה רגיש הוא לא במקום
מטי צרפתי הרכבי:
      כל המטרה של הדיון הזה כאן היא למצוא את המנגנון ואת המתווה הראוי ביותר, הזהיר ביותר,  כי כן מדובר כאן בדיני נפשות, ליותר מהכפלת כמות הנשקים הפרטיים במדינה, מה המתווה הנכון ומי האנשים הכי מתאימים לעסוק בדיני הנפשות האלה
מטי צרפתי הרכבי:
 זו בעצם המהות של הדיון הזה
מטי צרפתי הרכבי:
 אנחנו צריכים בסוף שהצוות המקצועי, כולל משרד המשפטים, ימצאו מי הם האנשים הכי זמינים והכי מתאימים לסוגיות כל כך רגישות
מטי צרפתי הרכבי:
 מנהל האגף אמר שגם לעניות דעתו היה קצת חיפזון באיוש, בביטול הריאיון הפרונטלי והמעבר לטלפוני ובאכלוס המשרות האלה או פקידי הרישוי, גם בלי פרסום ברשומות, אתם זוכרים את כל הדיונים האלה, אני לא צריכה לומר לכם
דוד לוי:
אין פרסום ברשומות , זה החוק
מטי צרפתי הרכבי:
אני יודעת שהחוק אומר
מטי צרפתי הרכבי:
 אתה עונה לי עוד פעם ולא קיבלת זכות דיבור
מטי צרפתי הרכבי:
 אני יודעת שהחוק שונה וכעת לא צריך פרסום ברשומות, את זה מנהל האגף לא ידע וזה היה צריך להיות
מטי צרפתי הרכבי:
 מבחינתו, לדעתו, היה כאן כשל שזה לא פורסם ברשומות, זה מוקלט
מטי צרפתי הרכבי:
 אבל באמת אנחנו לא מנהלים דיון, בטח לא אני איתך אחרי שהתייחסת לא בכבוד ליושב ראש
מטי צרפתי הרכבי:
 אז באמת מי האנשים המתאימים
מיקי לוי:
 בבקשה משפט כי אני רוצה לתת למנכ"ל השירות הלאומי
ליאור אדרי:
אני רוצה רק להבהיר, כי מצטיירת פה איזה שהיא תמונה שוויתרנו על דברים
הר מלך:
מה זה האמירה הזו?
מטי צרפתי הרכבי:
כן, הוא חייב לעצור את עצמו
מטי צרפתי הרכבי:
 הוא לא יכול לעשות פרצופים ותנועות ידיים לחברי כנסת
מיקי לוי:
אני לא אחראי על הפנטומימה, אני אחראי על הדיבור
מטי צרפתי הרכבי:
הוא גם מדבר
מיקי לוי:
בבקשה, גברתי
ליאור אדרי:
אני רוצה רק להבהיר פה משהו כי מצטיירת איזה שהיא תמונה שוויתרנו על איזה שהוא חלק בהליך הרישוי
ליאור אדרי:
 אנחנו נצמדים לחוק, יש שני מרכיבים קבועים בחוק, זה המלצת משרד הבריאות, קביעת משטרת ישראל בעניין המסוכנות - - -
מיקי לוי:
למה לך ללכת לכיוון הזה? העובדה היא שהיועץ המשפטי - - -
מטי צרפתי הרכבי:
למה לא ויתרתם על הפרקטיקה הזאת קודם?
מיקי לוי:
גברתי, לא נראה לי שאת מונית ליושב ראש הוועדה
מיקי לוי:
 אני אומר שהעובדה היא שהייעוץ המשפטי לממשלה בלם את זה
ליאור אדרי:
לא, אני מדברת על בדיקת בקשה
מיקי לוי:
על התבחינים
מטי צרפתי הרכבי:
על הריאיון
ליאור אדרי:
אני מדברת על זה שאנחנו נצמדים לבדיקת מסוכנות, אין ויתור על בדיקת המסוכנות הפלילית, אין ויתור על המלצת משרד הבריאות בעניין הכשירות הנפשית של אדם, אין ויתור על הצהרת בריאות, אין ויתור על עמידה בתבחינים
ליאור אדרי:
 כל אדם נדרש, יש לנו אתר מאוד מפורט איזה מסמכים אתה נדרש להגיש
ליאור אדרי:
 לכן אין כאן שום – הוויתור היחידי שנעשה פה הוא לתקופת המלחמה זה בירור פרטי הבקשה הטלפוני
ליאור אדרי:
 זה הדבר היחידי שנעשתה בו הקלה, אדוני היושב ראש
ליאור אדרי:
 מדיניות רישוי הנשק - - -
מיקי לוי:
לא, מעורבות של אנשים שנבלמו כרגע
ליאור אדרי:
אבל אני מתייחסת כרגע להליך הבדיקה
מיקי לוי:
בואי נסכים לפחות על העובדות, בסדר?
ליאור אדרי:
אנחנו כרגע מתייחסים להליך הבדיקה, אני רוצה להבהיר שלא נעשית פה איזה שהיא עבודה, זה לא - - -
מיקי לוי:
הבהרת, תודה רבה לך
מיקי לוי:
 מנכ"ל השירות הלאומי אזרחי
מטי צרפתי הרכבי:
גם לגבי בדיקת המסוכנות, אולי, אדוני היושב ראש, התייחסות לגבי בדיקת המסוכנות
מיקי לוי:
היא אמרה מה שהיא יודעת, חלק היא לא יודעת
מיקי לוי:
 היא אמרה שהיא לא יודעת את הכול, שזה נמצא כרגע לדיון הבא
ראובן פינסקי:
ראובן פינסקי, מנכ"ל הרשות הלאומי אזרחי
מיקי לוי:
תודה שבאת
ראובן פינסקי:
תודה לכם
ראובן פינסקי:
 ברשותכם, בשתי דקות כהקדמה, זה גם ייתן את ההקשר, על מה עושה השירות הלאומי אזרחי במלחמת 'חרבות ברזל'
ראובן פינסקי:
 היום למעלה מ-19,000 צעירות וצעירים בכל רחבי המדינה, בכל המגזרים, משרתים בשירות הלאומי אזרחי, זה שיא של כל הזמנים ואנחנו ממלאים תפקיד משמעותי בחוסן של העורף במדינת ישראל, בכל המערכים, בריאות, חינוך, רווחה, ביטחון בגופים שונים
ראובן פינסקי:
      מיד עם תחילת המלחמה הופעל מערך החירום של הרשות ואנחנו נכנסנו גם עם פיקוד העורף וגם עם כל הרשויות המקומיות, עיריות, מקל"רים וכו' לתוך פעולה של מערך חירום כי בעצם מערכת החינוך נסגרת, מערכת הרווחה נסגרת לכמה ימים, וכל מערך השירות הלאומי נכנס למה שאנחנו מכנים תקני צל
ראובן פינסקי:
 הוקם חמ"ל מרכזי אצלנו ברשות וחמ"לים בעמותות ותוך חבירה, כמו שאמרתי, לפיקוד העורף ולגורמים האחרים הפעלנו גם את סעיף 20 לחוק שלנו שמאפשר סמכויות נוספות כמו החלפת כוח אדם וכמו עיסוק בדברים שבדרך כלל אנחנו לא מאשרים לשירות לאומי
ראובן פינסקי:
     המשימה המרכזית, 500 בנות ובני שירות נמצאים במלונות המפונים, מטפלים בילדי המפונים במקום התקנים הרגילים שלהם, בקשישים, בחברה הערבית כל הקשישים מטופלים היום על ידי בנות ובני שירות בחברה הערבית, משפחות שכולות במלונות ואחרים
ראובן פינסקי:
 בנות השירות יחד עם אגף משפחות והנצחה נמצאים שם, משמרות לילה, חמ"לים ביטחוניים וכו', כל מיני דברים שבשוטף אנחנו פחות נכנסים אליהם
ראובן פינסקי:
 הפעלנו את סעיף החירום ומה-7 באוקטובר בערב אנחנו בתוך האירוע הזה
ראובן פינסקי:
     חשוב לי לציין, בכל חלקי האוכלוסייה ההתייצבות לשירות הלאומי מלאה יחד עם גידול משמעותי, אדוני היושב ראש, וזה אני מניח ישמח, גם בביקושים בחברה הערבית, גם בביקושים בחברה החרדית
ראובן פינסקי:
 יש לנו שיא של כל הזמנים
מיקי לוי:
כמה היום בחברה הערבית?
ראובן פינסקי:
בחברה הערבית 5,400 מתנדבים, אנחנו גדלים ב-8% כל שנה
ראובן פינסקי:
 חרדים גם בגידול, גם בגופים הביטחוניים, יש לנו שיא של כל הזמנים בהתנדבות במשטרה
ראובן פינסקי:
      ועוד דבר שאישרנו ממש בשבוע האחרון, עוד 200 בני ובנות שירות שהן נערות במצוקה ונערים בסיכון שמצאנו להם תקציב מיוחד
ראובן פינסקי:
 יש עלייה דרמטית בסיכון ואנחנו הכנסנו גם את זה
ראובן פינסקי:
      לעניין מה שקרה עם אגף רישוי כלי ירייה
ראובן פינסקי:
 יש בשוטף בנות שירות באגף רישוי כלי ירייה ויש להן סמכויות שהוקנו על ידי הוועדה לאישור גופים מפעילים ברשות, שיושב בה גם היועץ המשפטי של הרשות והיא פועלת על פי חוק שירות אזרחי
ראובן פינסקי:
 העבודה היא בדרך כלל סיוע בכל קבלת החומרים, הכנה של התיקים, צילומים וכו' וכו'
ראובן פינסקי:
      פה המקום רק לציין, יש לנו בנות שירות, כמו שנאמר קודם, בתחומי הביטחון, בגופים הביטחוניים, יש בנות שירות פרמדיקיות במד"א שרשאיות לקבוע מוות
ראובן פינסקי:
 זאת אומרת יש שאלה של סמכויות שלטוניות, שזו שאלה משפטית, השאלה האם בת שירות מסוגלת לעשות תפקיד משמעותי, זאת שאלה על גבול המעליבה
ראובן פינסקי:
 אני אומר - - -
מיקי לוי:
לא, לא, לא, לא הייתה שאלה כזאת
ראובן פינסקי:
אני יודע, לא אתה שאלת
מיקי לוי:
לא הייתה שאלה כזאת
ראובן פינסקי:
לא, פנו אליי אחרים, לא פה שאלו
נאור שירי:
מה זה אחרים? פה לא דיברו על זה
ראובן פינסקי:
הדבר השני, החיבור בין בנות שירות למשרות אמון זה מין בשאינו מינו
ראובן פינסקי:
 בת שירות היא משרתת בשירות המדינה - - -
מיקי לוי:
לא חיברנו
נאור שירי:
אבל אף אחד לא דיבר על זה
נאור שירי:
 למה אתה אומר כאילו דיברנו על זה?
מיקי לוי:
חבר הכנסת, תודה
ראובן פינסקי:
אתם מוזמנים - - -
נאור שירי:
מה אנחנו מוזמנים?
מיקי לוי:
אני רוצה להגיד לך משהו, כאחד שמכיר את זה היטב, מעל ומעבר, יש לידך מישהו שיושב שיודע שאני מכיר את זה היטב, גם בתפקידיי הקודמים וגם כסגן שר האוצר טיפלתי טיפול פרטני, כדאי שתיקח את כל המסקנות שאני טיפלתי ומה עשיתי ומה נמצא
ראובן פינסקי:
מכיר היטב
מיקי לוי:
אני אישית מכבד אותם, מברך על הדבר הזה שקרה בעם ישראל ובמדינת ישראל, בין אזרחי מדינת ישראל - - -
הר מלך:
שהן לא ראויות לעשות את - - -
מיקי לוי:
אוי נו, הבנו אותך
הר מלך:
זה הדיון, לא?
מיקי לוי:
לא, זה לא הדיון
מיקי לוי:
 את מנסה שזה יהיה הדיון
נאור שירי:
זה לא הדיון, לקרוא הבנת הנקרא פשוט, פשוט מאוד
נאור שירי:
 זה ממש לא הדיון, ומה שאמרתָּ זה גם לא מקובל
הר מלך:
אני הקשבתי לשאלות שלכם
מיקי לוי:
כן, בבקשה לסיים
ראובן פינסקי:
אני רק אסיים את הסקירה
ראובן פינסקי:
 התפקיד, בתחילת הדרך ביקשו מאיתנו תגבור בגלל המקומות שנסגרו לתפקיד המקורי - - -
מיקי לוי:
עשית אצלך דיון?
ראובן פינסקי:
ודאי, היו סדרה של דיונים בוועדה לאישור גופים מפעילים
מיקי לוי:
והיועץ המשפטי שלך בירך על כך?
ראובן פינסקי:
ודאי
ראובן פינסקי:
 אני לא יושב בוועדה, הוועדה ממליצה אליי, זאת ועדה מקצועית, היועץ המשפטי נמצא פה
ראובן פינסקי:
 השלב הראשון היה בתפקידים הקודמים, עם הזמן ועם המצוקה פנו אלינו להרחיב לבחינה של שני קריטריונים וקבלת אישור מותנה, פנו לוועדה לאישור גופים מפעילים כמו שפונים מכל הארץ בכל התחומים
ראובן פינסקי:
 פנו, קיבלו אישור רק לתקופת החירום ורק לבקשה שהם ביקשו
ראובן פינסקי:
 החל מה-19
ראובן פינסקי:
11 הם פנו אלינו ומה-26
ראובן פינסקי:
11 קיבלו את האישור לתפקיד
מיקי לוי:
 אני רוצה להבהיר משהו, אין לנו כהוא זה כנגד בנות השירות הלאומי, אנחנו מברכים
מיקי לוי:
 באמת כל ההתארגנות הזאת, כל המהלך הזה, כל החילופין בין שירות לבין שירות לאומי או בין לא לעשות שום דבר, אנחנו רואים אותם בבתי החולים, אנחנו רואים אותם בלשכות, אנחנו רואים אותם ואותן בכל מקום, מברכים על כך
מיקי לוי:
 אין לנו כהוא זה, ואני מייצג כאן את דעת חבריי, אנחנו דנו בתהליך, דנו במהות השלטונית ולכן גם החמ"ל הזה בכנסת אפילו נסגר כי אני הבעתי את דעתי בשלב הראשון ואמרתי שלא יכול להיות שהרשות המחוקקת תיתן שירותים לרשות המבצעת
מיקי לוי:
 זה מין שבאינו מינו, וזה התחיל למעשה מכאן
מיקי לוי:
      אז ברכותיי, תמשיכו לעשות חיל  בשירות הלאומי אזרחי, ואני יכול להגיד לך שכלפי מגזר מסוים אנחנו אפילו לא אומרים לאומי, אומרים אזרחי, רק תבואו
מיקי לוי:
 אני מודע לכול, לדקויות, אני מכיר גם את הארגונים השונים, יש לי מה להגיד על כל אחד, גם בעבר - - -
ראובן פינסקי:
ישבתי עם אדוני עם כל הקלסרים שלו איך שנכנסתי לתפקיד
מיקי לוי:
אתה רואה? הזמנתי אותך כדי להגיד לך קח כיוון חיובי מה שנקרא, אני לא אוסיף כי אתה מודע לכול
מיקי לוי:
 ותודה רבה וברכות לעניין
מיקי לוי:
      אני אנסה לתת קצת לארגונים והארגון הראשון, שרון אבני, בבקשה, דקה וחצי
מיקי לוי:
 אין לי ברירה, אני נורא מתנצל
מיקי לוי:
 אם אני אצטרך את תבוא אליי הרי עוד פעם
שרון אבני:
אני אדבר מהר, אקריא את דבריי
שרון אבני:
 שלום לכולכם, תודה, ירון על הדברים
שרון אבני:
 שמי שרון אבני, אני נציגת הצפות, פורום נשות המגויסים, אני אקריא בזריזות
שרון אבני:
 אנחנו מבקשות המשך קיום הקלות בתבחינים לקבלת רישיון נשק אישי מתוקף זכותה של אישה להגן על עצמה
שרון אבני:
 זמן קצר לאחר פרוץ מלחמת 'חרבות ברזל', לאחר תקיפת הטרור האיומה ב-7 באוקטובר הקמנו פורום המייצג את נשות המגויסים ואת הקהילות התומכות בלחימה ובלוחמים בחזית
שרון אבני:
 הפורום פועל להביא שינוי בתפיסת הביטחון בשטח המדינה כולה וביו"ש בפרט
שרון אבני:
     המדינה שינתה את פניה, הגיוס ההמוני בצו 8 של חיילים וחיילות הביא יישובים רבים וערים רבות לשנות את פניהם, כל המארג האזרחי השתנה, מרבית בני הזוג המחזיקים ברישיונות נשק, בהם בני היישובים והערים, צה"ל, מג"ב, משטרה, נמצאים כרגע בחזית הלחימה בעזה, בצפון ובאבטחת הערים, כך שלמעשה מרבית האוכלוסייה נמצאת ללא יכולת להגן על עצמה  בזמן בו הסיכון הביטחוני הוא הגבוה ביותר מקום המדינה
שרון אבני:
      שינוי מציאות זה מחייב התגייסות של המדינה, של המשרדים והוועדות השונות להמשך קידום הנפקת רישיונות נשק לכל אדם, בוודאי לכל אישה המבקשת שתהיה זכות להגן על עצמה, על גופה ועל נפשה
שרון אבני:
      שמענו עדויות רבות מניצולי אירועי הטרור האיומים, הפגיעות והעינויים בעלי האופי המיני המתוכנן והיזום והמאורגן, הפגיעות המיניות שביצעו מחבלי חמאס-דאעש בנשים מצריך התייחסות ספציפית לנושא הגנה עצמית בכלל ובמיוחד לזכותה של אישה להגן על גופה
שרון אבני:
 חוסר הגבולות המוסרי, קורבנות המאורעות הללו, סרטוני האימים המזעזעים זועקים אלינו לחשב מסלול מחדש בכל הנוגע ליכולתה של אישה להתמגן מפני טרור מיני שכזה מחשש להישנות מקרים באזורים שונים בשטחי המדינה
שרון אבני:
      אנחנו מבקשות מכם, חברי הוועדה, לראות לנגד עיניכם בראש ובראשונה את זכותם של הנשים לחיות בביטחון
שרון אבני:
 אנחנו גייסנו את כל היקר לנו לטובת המלחמה, בני הזוג, הבנים, האחים, לצורך השבת הביטחון לכל תושבי המדינה
שרון אבני:
 אנחנו גאות באחוז ההתגייסות האדיר הזה
שרון אבני:
 בערינו וביישובינו מורגשת נוכחות רוב נשי מפני שהגברים כמעט כולם מגויסים
שרון אבני:
      אנחנו מייצגות נשים חזקות, נשים שמעל לחודשיים מחזיקות בראש מורם את הטיפול בבית, בתינוקות, בילדים, בנוער ובקהילה סביבנו, אנחנו גם מודעות היטב לסכנות האורבות לנו, לכמויות הבלתי נסבלות של מאות אלפי כלי נשק בלתי חוקי, נק"ל ומקלעים, באזורנו, בידיהם של ערביי הכפרים בצמודים ליישובינו, מודעות לאחוז גבוה של מעל 80% - - -
מיקי לוי:
אם היית ארגוני פשיעה הייתי יותר מרוצה מזה, אבל בסדר
קריאה:
אבל זו המציאות
שרון אבני:
אנחנו מדברות על הערים כולן
שרון אבני:
 אנחנו רואות במו עינינו את הסכנות האורבות לנו מאז ה-7 באוקטובר